Blaze7451/Wiki-th-20250601 huggingface dataset:
การสังหารหมู่ที่บอสตัน

การสังหารหมู่ที่บอสตัน หรือที่ชาวอังกฤษเรียกว่า อุบัติการณ์ที่ถนนคิง เป็นอุบัติการณ์เมื่อวันที่ 5 มีนาคม 1770 ซึ่งทหารแห่งกองทัพอังกฤษสังหารพลเรือนห้าคน และทำให้อีกหกคนได้รับบาดเจ็บ ขณะนั้นทหารอังกฤษประจำอยู่ในบอสตัน เมืองหลวงของจังหวัดอ่าวแมสซาชูเซตส์ ตั้งแต่ปี 1768 เพื่อคุ้มครองและสนับสนุนข้าราชการอาณานิคมที่พระมหากษัตริย์ทรงแต่งตั้ง ที่มีหน้าที่บังคับใช้กฎหมายของรัฐสภาที่ไม่ได้รับความนิยม ท่ามกลางความสัมพันธ์อันตึงเครียดที่ดำเนินมาระหว่างประชาชนกับทหาร เกิดฝูงชนวุ่นวายรอบตัวทหารยามอังกฤษนายหนึ่ง ผู้ถูกละเมิดและก่อกวนด้วยวาจา ต่อมา มีทหารอีกแปดนายมาร่วมด้วย ซึ่งถูกข่มขู่ด้วยวาจาและขว้างปาวัตถุใส่ พวกเขายิงปืนเข้าไปในฝูงชน โดยไม่ได้รับคำสั่ง ทำให้มีผู้เสียชีวิตทันทีสามคน และมีผู้ได้รับบาดเจ็บอีกจำนวนหนึ่ง จากนั้นมีผู้เสียชีวิตจากบาดแผลอีกสองคน
ฝูงชนสลายตัวในที่สุด หลังรักษาการแทนผู้ว่าราชการ โธมัส ฮัทชินสัน (Thomas Hutchinson) สัญญาว่าจะมีการสอบสวน แต่กลับมีการแก้ไขในวันรุ่งขึ้น โดยถอนทหารไปยังเกาะแคสเทล ทหารแปดนาย นายทหารหนึ่งนาย และพลเรือนสี่คนถูกจับและตั้งข้อหาฆ่าคน จอห์น อดัมส์ ทนายความและอนาคตประธานาธิบดีสหรัฐ แก้ต่างให้จำเลย ทำให้ทหารหกนายถูกปล่อยตัว ขณะที่อีกสองนายถูกพิพากษาลงโทษฐานทำให้คนตายโดยไม่เจตนาและได้รับโทษเบาลง โทษที่ผู้มีความผิดฐานทำให้คนตายโดยไม่เจตนาได้รับ คือ การตีตราที่มือ 
การพรรณนา รายงานและโฆษณาชวนเชื่อเกี่ยวกับเหตุการณ์ ที่โดดเด่น คือ ภาพพิมพ์ลายแกะสีที่สร้างสรรค์โดย พอล รีเวียร์ (ดูขวามือ) ยิ่งทวีความตึงเครียดทั่วทั้งสิบสามอาณานิคม เหตุการณ์นี้ถูกมองอย่างกว้างขวางว่าเป็นการเกริ่นการณ์การปะทุสงครามปฏิวัติอเมริกาอีกห้าปีให้หลัง

**อ้างอิง**

**แหล่งข้อมูลอื่น**
หมวดหมู่:พ.ศ. 2313
หมวดหมู่:การสังหารหมู่
หมวดหมู่:ประวัติศาสตร์อังกฤษ
หมวดหมู่:การปฏิวัติอเมริกา
หมวดหมู่:การสังหารหมู่ที่ก่อการโดยบริเตนใหญ่
วิกิพีเดีย:เสนอบทความคุณภาพ/สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร

=== สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร**
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ถูกเสนอเมื่อ 5 มีนาคม พ.ศ. 2556 และจะได้รับการพิจารณาภายในวันที่ 19 มีนาคม พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 2 เมษายน พ.ศ. 2556
 เสนอชื่อโดย ฉัตรา (พูดคุย)
สนับสนุน 
#  ผ่านระดับคุณภาพแล้ว --奥虎 ボンド 11:13, 5 มีนาคม 2556 (ICT)
#  เนื้อหาครอบคลุมดีครีบ --Famefill (พูดคุย) 12:51, 6 มีนาคม 2556 (ICT)
#  เนื้อหามีความครบถ้วน สมบูรณ์ --Panyatham  15:50, 15 มีนาคม 2556 (ICT)
#  --taweethaも (พูดคุย) 08:16, 18 มีนาคม 2556 (ICT)
คัดค้าน
#
#
เสนอแนะการปรับปรุง
# อาจพิจารณาย้ายภาพเสรีที่ใช้ในบทความไปไว้บนวิกิมีเดียคอมมอนส์ด้วย --taweethaも (พูดคุย) 08:16, 18 มีนาคม 2556 (ICT)
#
โตโยต้า ลีกคัพ 2556

ฟุตบอลไทยลีกคัพ "โตโยต้า ลีกคัพ 2556" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบคัดเลือกตั้งแต่วันที่ 2 กุมภาพันธ์ ไปจนถึงรอบชิงชนะเลิศ ที่ สนามฟุตบอลธรรมศาสตร์ รังสิต

**รางวัล**
 ทีมชนะเลิศ - บุรีรัมย์ ยูไนเต็ด รับเงินรางวัล 5,000,000 บาท + พร้อมกับเป็นตัวแทนทีมจากประเทศไทยไปแข่งขันรายการโตโยต้า พรีเมียร์คัพ กับสโมสรนะโงะยะ แกรมปัส สโมสรจากประเทศญี่ปุ่น- ทีมรองชนะเลิศ - ราชบุรี มิตรผล เอฟซี รับเงินรางวัล 1,000,000 บาท- ทีมอันดับที่ 3 - ระยอง เอฟซี และ นครราชสีมา เอฟซี รับเงินรางวัล 250,000 บาท- ทีมแฟร์เพลย์ - ชลบุรี เอฟซี รับรางวัล รถกระบะโตโยต้า ไฮลักซ์ วีโก้ รุ่นดับเบิ้ลแคบ พรีรันเนอร์ 2.5 E VN เทอร์โบ มูลค่า 791,000 บาท- นักเตะยอดเยี่ยม - จิรวัฒน์ มัครมย์ (บุรีรัมย์ ยูไนเต็ด) รับรางวัล รถยนต์โตโยต้า คัมรี่ ไฮบริด 2.5 V+DVD NAVIGATOR มูลค่า 1,869,000 บาท

**ระบบการแข่งขัน**
 รอบคัดเลือก - เปิดรับสมัครสโมสร จาก ลีกภูมิภาค ดิวิชั่น 2 (แข่งขันนัดเดียว)
ทำการจับสลากวันที่ 24 มกราคม- รอบ 64 ทีม - 18 สโมสร ไทยพรีเมียร์ลีก, 18 สโมสร ลีก ดิวิชั่น 1 + 28 สโมสรจากรอบคัดเลือก (แข่งขันนัดเดียว)- รอบ 32 ทีม - 32 สโมสร ผู้ชนะรอบ 64 ทีม (แข่งขันนัดเดียว)- รอบ 16 ทีม - 16 สโมสร ผู้ชนะรอบ 32 ทีม (แข่งขันนัดเดียว)- รอบ 8 ทีม - 8 สโมสร ผู้ชนะรอบ 16 ทีม (แข่งขัน 2 นัด เหย้า-เยือน)- รอบรองชนะเลิศ - 4 สโมสร ผู้ชนะรอบ 8 ทีม (แข่งขัน 2 นัด เหย้า-เยือน)- รอบชิงชนะเลิศ - 2 สโมสร ผู้ชนะรอบรองชนะเลิศ
ทำการแข่งขันที่ สนามฟุตบอลธรรมศาสตร์ รังสิต

**รอบคัดเลือก**
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 6 โซนภูมิภาค

**รอบ 64 ทีมสุดท้าย**
จับสลากประกบคู่การแข่งขัน (14 มีนาคม 2556) โตโยต้า ลีกคัพ ประจำฤดูกาล 2013 รอบ 64 ทีม  (แข่งขันระบบน็อคเอาท์)- หมายเหตุ กัลฟ์ สระบุรี เอฟซี ไม่ส่งทีมเข้าแข่งขัน  AET คือ หลังต่อเวลาพิเศษ  PEN คือ จุดโทษตัดสินหาผู้ชนะ

**รอบ 32 ทีมสุดท้าย**
จับสลากประกบคู่การแข่งขัน (29 มีนาคม 2556) โตโยต้า ลีก คัพ ประจำฤดูกาลปี 2013 รอบ 32 ทีม  (แข่งขันระบบน็อคเอาท์)

**รอบ 16 ทีมสุดท้าย**
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 16 ทีม (แข่งขันระบบน็อคเอาท์) วันที่ 16 พ.ค. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ

**รอบ 8 ทีมสุดท้าย**
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 8 ทีม (แข่งขันระบบเหย้า-เยือน) วันที่ 18 มิ.ย. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ

**รอบรองชนะเลิศ**
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 4 ทีม (แข่งขันระบบเหย้า-เยือน)

**รอบชิงชนะเลิศ**
โตโยต้า ลีก คัพ ประจำฤดูกาลปี 2013 รอบชิงชนะเลิศ (สนามฟุตบอลธรรมศาสตร์ รังสิต)

**อ้างอิง**
ลีกคัพ
ไทย
หมวดหมู่:ฟุตบอลในประเทศไทยปี พ.ศ. 2556
ธรรมราชวิทยาลัย

ธรรมราชวิทยาลัย (ධර්මරාජ විද්‍යාලය) เป็นโรงเรียนชายล้วนในเมืองกัณฏี ประเทศศรีลังกา ก่อตั้งขึ้นเมื่อ 30 มิถุนายน ค.ศ. 1887 โดย เฮนรี สตีล โอลคอต  ธรรมราชวิทยาลัยเป็นโรงเรียนสอนศาสนาพุทธที่มีครูผู้สอนประมาณ 175 คน และนักเรียนประมาณ 4,500 คน  ดำเนินการสอนตั้งแต่เกรด 1 ถึง 13 (เทียบเท่า ป.1 ถึง ม.6 และอนุปริญญา) ศิษย์เก่าของโรงเรียนนี้เรียกว่า ราชัน ผู้มีชื่อเสียงหลายคนก็เคยสำเร็จการศึกษาจากโรงเรียนนี้ อาทิ วิลเลียม โคปัลลวะ (ประธานาธิบดีคนแรกของศรีลังกา), A. E. Goonesinha, T.B Kehelgamuwa
ธรรมราชวิทยาลัยตั้งอยู่บนเนินเขาธรรมราช บนเนื้อที่ 54 เอเคอร์ (~136.6 ไร่) มากกว่ากึ่งหนึ่งของพื้นที่เนินเขา 

**อ้างอิง**
หมวดหมู่:โรงเรียนในประเทศศรีลังกา
เกมล่าบัลลังก์

เกมล่าบัลลังก์ (A Game of Thrones) เป็นนิยายเล่มแรกในชุดมหาศึกชิงบัลลังก์ เป็นนวนิยายแฟนตาซีระดับสูง เขียนโดยจอร์จ อาร์ อาร์ มาร์ติน นักเขียนชาวอเมริกา ตีพิมพ์ครั้งแรก 6 สิงหาคม 1996 ได้รับรางวัล Locus Award ปี 1997 และได้รับการเสนอชื่อเข้าชิงรางวัล Nebula Award ปี 1998 และรางวัล World Fantasy Award ปี 1997 ได้เป็นหนังสือนิวยอร์กไทม์เบสท์เซลเลอร์เมื่อมกราคม 2011 และขึ้นเป็นอันดับ 1 เมื่อ กรกฎาคม 2011
ฉบับภาษาไทยจัดพิมพ์โดยสำนักพิมพ์แพรว โดยแยกเป็น 2 เล่ม ใช้ชื่อว่า เกมล่าบัลลังก์ 1.1 และ เกมล่าบัลลังก์ 1.2
หมวดหมู่:วรรณกรรมในปี พ.ศ. 2539
หมวดหมู่:หนังสือในชุดมหาศึกชิงบัลลังก์
หมวดหมู่:นวนิยายแฟนตาซี
พระคุณานันทเถระ

พระคุณานันทะเถระ เป็นพระชาวศรีลังกา ในปฐมวัยมีชื่อว่า ไมเคิล มารดาชื่อ มัลโด สิลวา บิดาชื่อ ไอเนริส แมนดิส บิดาเสียชีวิตปัจจุบันทันด่วนเมื่อไมเคิลยังเล็ก เด็กชายไมเคิลบวชเป็นสามเณรเมื่ออายุ 12 ขวบที่วัดกุมารมหาวิหาร  โดยความอุปถัมภ์ของดาเนียล วิชัยสุริยะ ในวัยบอกหนังสือ ร่ำเรียนทั้งหนังสือไบเบิล และวิชาพุทธศาสนา ผลงานของท่านเป็นที่แพร่หลายโดย พันเอกเฮนรี สตีล โอลกอตต์และจากหนังสือพิมพ์ Times of Ceylon ในขณะนั้น

**ผลงานในพระพุทธศาสนา**
 ดำเนินงานการศึกษาของวิทยาลัยสงฆ์วิทโยทัยในเมืองโคลัมโบ- คัดค้านการทำลายเจดีย์ศาสนสถานเก่าแก่ในเมืองอนุราธปุระ ของพระเจ้าวัฏฏคามินี- การอภิปรายแก้ข้อสงสัยกรณีศาสนาพุทธ ในปี พ.ศ. 2416

**ผลงานหนังสือ**
 พุทธธรรมคำถาม- ชำแหละคริสตธรรม ,พิฆาตศาสนาคริสต์ (พิมพ์เมื่อ พ.ศ. 2405)- สัมมาทิฐิ (พิมพ์เมื่อ พ.ศ. 2406)- สัทธรรมสงเคราะห์ ,สัตยมรรค (พิมพ์เมื่อ พ.ศ. 2410)- วิภัชชวาท ,กาพยเสขะ(พิมพ์เมื่อ พ.ศ. 2415)- พระพุทธศาสนาในธิเบต (พิมพ์เมื่อ พ.ศ. 2422)- มิลินทปัญหาฉบับภาษาสิงหล(พิมพ์เมื่อ พ.ศ. 2419)- ชาดก 550 ชาติ (พิมพ์เมื่อ พ.ศ. 2424)

**ข้ออ้างประวัติ**
หมวดหมู่:บุคคลที่เกิดในปี พ.ศ. 2366
หมวดหมู่:บุคคลที่เสียชีวิตในปี พ.ศ. 2433
หมวดหมู่:ภิกษุในนิกายเถรวาท
หมวดหมู่:ภิกษุชาวศรีลังกา
หมวดหมู่:บุคคลจากจังหวัดใต้ (ประเทศศรีลังกา)
หมวดหมู่:ภาพยนตร์ที่มีฉากในประเทศสมมุติ

หมวดหมู่:ภาพยนตร์แบ่งตามประเทศของฉากการถ่ายทำ
หมวดหมู่:ประเทศสมมุติ
ม่านเหล็ก

ไฟล์:Iron Curtain map.svg|thumb|350px|ม่านเหล็กแสดงเป็นเส้นสีดำ ประเทศสนธิสัญญาวอร์ซอที่อยู่ฝั่งตะวันออกของม่านเหล็กระบายสีแดง สมาชิกนาโตที่อยู่อีกฝั่งหนึ่งระบายสีน้ำเงิน ประเทศที่เป็นกลางทางทหารระบายสีเทา จุดสีดำ คือ กรุงเบอร์ลิน ยูโกสลาเวีย แม้จะปกครองในระบอบคอมมิวนิสต์ แต่ก็ไม่ขึ้นอยู่กับสองค่ายหลัก และระบายสีเขียว คอมมิวนิสต์อัลเบเนียฉีกข้อตกลงกับสหภาพโซเวียตในต้นคริสต์ทศวรรษ 1960 และอิงตนเองกับสาธารณรัฐประชาชนจีนหลังการแตกแยกของจีน-โซเวียต ฉะนั้น จึงแรเส้นเงาสีเทา
ม่านเหล็ก (Iron Curtain) เป็นสัญลักษณ์ของความขัดแย้งทางอุดมการณ์และพรมแดนเชิงกายภาพที่แบ่งทวีปยุโรปออกเป็นสองพื้นที่ นับแต่สงครามโลกครั้งที่สองยุติในปี 2488 ถึงสงครามเย็นสิ้นสุดในปี 2534 สหภาพโซเวียตตั้งม่านเหล็กขึ้นเพื่อปิดกั้นตนเอง รัฐในภาวะพึ่งพิง และพันธมิตรยุโรปกลางจากการติดต่ออย่างเปิดเผยกับตะวันตกและพื้นที่ที่มิใช่คอมมิวนิสต์ ด้านตะวันออกของม่านเหล็กเป็นประเทศที่เชื่อมต่อกับหรือได้รับอิทธิพลจากอดีตสหภาพโซเวียต ทั้งสองด้านของม่านเหล็ก รัฐต่าง ๆ พัฒนาพันธมิตรทางเศรษฐกิจและการทหารระหว่างประเทศของตนเอง ดังนี้- ฝั่งตะวันออกของม่านเหล็ก ตั้งสภาความช่วยเหลือซึ่งกันและกันทางเศรษฐกิจและสนธิสัญญาวอร์ซอ โดยมีสหภาพโซเวียตเป็นประเทศผู้นำ- ฝั่งตะวันตกของม่านเหล็ก ตั้งประชาคมยุโรปและองค์การสนธิสัญญาป้องกันแอตแลนติกเหนือ โดยมีสหรัฐอเมริกาเป็นประเทศผู้นำ
ทางกายภาพ ม่านเหล็กมีรูปแบบเป็นการป้องกันพรมแดนระหว่างประเทศยุโรปในใจกลางทวีป พรมแดนที่โดดเด่นที่สุดเป็นกำแพงเบอร์ลินและจุดตรวจชาร์ลี ซึ่งเป็นสัญลักษณ์ของม่านเหล็กทั้งหมด
เหตุการณ์ซึ่งรื้อถอนม่านเหล็กเริ่มต้นจากความไม่พอใจในโปแลนด์ ตามมาด้วยในฮังการี สาธารณรัฐประชาธิปไตยเยอรมนี (เยอรมนีตะวันออก) บัลแกเรีย เชโกสโลวาเกียและโรมาเนีย โรมาเนียเป็นเพียงประเทศเดียวในยุโรปที่โค่นระบอบคอมมิวนิสต์ด้วยกำลัง

**อ้างอิง**

**แหล่งข้อมูลอื่น**
หมวดหมู่:สิ้นสุดในปี พ.ศ. 2534
หมวดหมู่:สงครามเย็น
หมวดหมู่:คำศัพท์การเมือง
หมวดหมู่:ค่ายตะวันออก
หมวดหมู่:ความสัมพันธ์ระหว่างประเทศของสหภาพโซเวียต
หมวดหมู่:ผลที่ตามมาหลังสงครามโลกครั้งที่สอง
หมวดหมู่:โจเซฟ สตาลิน
ปิยพันธุ์ รัตนะ

ปิยพันธุ์ รัตนะ ก้อ เกิดวันที่ 16 กรกฎาคม พ.ศ. 2528 เป็นกองหลังฟุตซอลชาวไทย และปัจจุบันเป็นสมาชิกของฟุตซอลทีมชาติไทย ชุดรองแชมป์ฟุตซอลชิงแชมป์เอเชีย 2012 และชุดฟุตซอลชิงแชมป์โลก 2012 เขามักได้รับเลือกเป็นผู้เล่น 5 คนแรกทั้งยังมีผลงานในเกณฑ์ที่ดี จนได้รับการทาบทามจากปฐวีกรณ์ รื่นเสือ หรือโค้ชแอน ให้มาร่วมทีมฟุตซอลนนทบุรี ก่อนที่จะเข้าร่วมทีมการท่าเรือไทยในภายหลัง

**ประวัติ**
ในเดือนมีนาคม พ.ศ. 2555 ปิยพันธุ์ได้เข้าแข่งขันฟุตซอลร่วมกับทีมนนทบุรีในการแข่งขันกีฬาแห่งชาติ ครั้งที่ 40 ต่อมา ในวันที่ 22 เมษายน ปิยพันธุ์ได้ร่วมกับทีมชาติไทยเข้าแข่งขันฟุตซอลชิงแชมป์อาเซียน 2012 โดยได้พบกับทีมชาติติมอร์-เลสเต ซึ่งเขาเป็นหนึ่งในผู้มีส่วนช่วยทำประตูให้แก่ทีมชาติไทย จากนั้น ในวันที่ 29 กันยายน ของปีเดียวกันนี้ ปิยพันธุ์ได้รับเลือกเป็นหนึ่งในผู้เล่นหลักของการท่าเรือไทย เข้าแข่งขันรายการฟุตซอลปากน้ำโปรเฟสชันนอลคัพ 2012 รอบรองชนะเลิศ ในเดือนตุลาคม ปิยพันธุ์เข้าแข่งขันนัดอุ่นเครื่องรายการออลสตาร์ฟุตซอลเฟสติวัล ที่ศูนย์เยาวชนไทย-ญี่ปุ่นดินแดง เมื่อครั้งที่พบกับทีมชาติปานามา และในวันที่ 7 พฤศจิกายน เขาได้เข้าแข่งขันฟุตซอลชิงแชมป์โลก 2012 โดยได้ลงแข่งขันในนาทีที่ 6 ซึ่งได้พบกับทีมชาติปารากวัย วันที่ 25 พฤศจิกายน ปิยพันธุ์เข้าแข่งขันให้แก่ทีมการท่าเรือไทยในการแข่งขันไทยแลนด์ฟุตซอลพรีเมียร์ลีก 2012–2013 โดยเขาได้มีส่วนช่วยให้ทีมของเขาชนะทีมราชนาวีที่ 3–2 ประตู
วันที่ 7 มกราคม พ.ศ. 2556 ปิยพันธุ์ได้รับเลือกเป็นตัวแทนทีมชาติไทยเข้าแข่งขันฟุตซอลนัดอุ่นเครื่อง เมื่อครั้งที่พบกับทีมชาติอิตาลี นอกจากนี้ เขายังได้รับเลือกเข้าแข่งขันให้แก่ทีมชาติไทยในการแข่งขันเอเชียนอินดอร์-มาร์เชียลอาร์ตสเกมส์ 2013 ที่อินชอน ประเทศเกาหลีใต้

**อ้างอิง**
หมวดหมู่:นักฟุตซอลชายชาวไทย
หมวดหมู่:นักกีฬาทีมชาติไทย
หมวดหมู่:ผู้เล่นสโมสรฟุตซอลการท่าเรือ
หมวดหมู่:พระมหากษัตริย์ฮาวาย

หมวดหมู่:พระมหากษัตริย์โอเชียเนีย
หมวดหมู่:ราชวงศ์ฮาวาย
หมวดหมู่:ประชาชนราชอาณาจักรฮาวาย
ฮาวาย
การตรวจมาตรฐานสูงสุด

ในทางการแพทย์และสถิติ การตรวจมาตรฐานสูงสุด (gold standard test) คือการตรวจวินิจฉัยทางการแพทย์ที่ดีที่สุดภายใต้เงื่อนไขที่เหมาะสม ทั้งนี้อาจไม่ใช่การตรวจที่วินิจฉัยโรคได้แม่นยำที่สุดก็ได้ เช่น สำหรับบางโรคที่การวินิจฉัยที่ดีที่สุดคือการตรวจศพ การตรวจมาตรฐานสูงสุดในโรคนั้นจึงอาจเป็นอย่างอื่นที่แม่นยำน้อยกว่า เป็นต้น

**อ้างอิง**
หมวดหมู่:วิทยาการระบาด
บูกิตกายูฮีตัม

บูกิตกายูฮีตัม (Bukit Kayu Hitam "ภูเขาไม้ดำ") หรือ ควนไม้ดำ เป็นเมืองหนึ่งของรัฐเกอดะฮ์ ประเทศมาเลเซีย ตั้งอยู่ทางตอนบนของประเทศใกล้กับเมืองจังโหลน และติดกับชายแดนไทยด่านจังโหลน ตำบลสำนักขาม อำเภอสะเดา จังหวัดสงขลา
บูกิตกายูฮีตัม เป็นปลายทางด้านทิศเหนือของทางด่วนเหนือ–ใต้ในมาเลเซีย ซึ่งปลายทางด้านทิศใต้ของถนนสายดังกล่าวอยู่ที่นครโจโฮร์บะฮ์รู รัฐยะโฮร์ ทางใต้ของประเทศ ซึ่งเป็นที่ตั้งของจุดผ่านแดนไปสิงคโปร์ อย่างไรก็ตามทางด่วนเหนือ–ใต้ในบูกิตกายูฮีตัมก็เชื่อมต่อเข้ากับถนนเพชรเกษมของไทย และสามารถเดินทางต่อมายังกรุงเทพมหานครได้

**ด่านชายแดน**
ด่านชายแดนเปิดให้บริการทุกวันระหว่าง 5 นาฬิกาถึง 23 นาฬิกา ตามเวลาประเทศไทย (6 นาฬิกาถึงเที่ยงคืนตามเวลามาเลเซีย) สำหรับยานพาหนะขนาดเล็ก ส่วนด่านสำหรับยานพาหนะขนส่งสินค้าเปิดให้งาน 24 ชั่วโมงตั้งแต่วันที่ 18 มิถุนายน ค.ศ. 2019 โดยมีระยะเวลาทดลองใช้สามเดือน

**ภาพ**

**ดูเพิ่ม**
 ทางด่วนเหนือ–ใต้ (ประเทศมาเลเซีย)|ทางด่วนเหนือ–ใต้- ทางหลวงสหพันธ์มาเลเซียหมายเลข 1

**อ้างอิง**

**แหล่งข้อมูลอื่น**
 บูกิตกายูฮีตัม
หมวดหมู่:เมืองในรัฐเกอดะฮ์
หมวดหมู่:จุดผ่านแดนมาเลเซีย–ไทย
เยอึน

พัก เย-อึน (Park Ye-Eun; เกิด 26 พฤษภาคม ค.ศ. 1989) หรือชื่อในการแสดงว่า เยอึน (Yeeun) หรือ เยนนี (Yenny) เป็นนักร้องและนักแต่งเพลงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์

**ประวัติ**
เยอึนเข้าเป็นสมาชิกวงวันเดอร์เกิลส์เมื่อ พ.ศ. 2550 ทำหน้าที่เป็นผู้ร้องหลัก ทั้งยังได้แต่งเพลงหลายเพลงให้แก่วงด้วย เช่น "เซย์อิงไอเลิฟยู" (Saying I Love You) และ "ฟอร์วันเดอร์ฟูล" (For Wonderful)
นอกจากนี้ เยอึนยังแต่งเพลงสำหรับใช้นอกวง เช่น เพลงประกอบละครเรื่อง ดรีมไฮ 2 (Dream High 2)  ซึ่งเผยแพร่ตั้งแต่วันที่ 14 กุมภาพันธ์ 2555 อนึ่ง เยอึนยังแสดงละครเรื่องดังกล่าวอีกด้วย

**ผลงาน**

**เพลงที่ร่วมร้อง**

**เพลงที่ประพันธ์**

**มิวสิกวิดีโอ**

**ละครโทรทัศน์**

**ภาพยนตร์**

**อ้างอิง**

**แหล่งข้อมูลอื่น**
  Wonder Girls Official Website-  Yeeun's Official Twitter-  allkpop Yeeun date=2012-07-22 -  Yeeun me2day date=2012-10-05 -  Yeeun impact date=2018-03-24 
หมวดหมู่:สมาชิกของวันเดอร์เกิลส์
หมวดหมู่:ไอดอลหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:พุทธศาสนิกชนชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องป็อปหญิงชาวเกาหลีใต้
หมวดหมู่:ผู้ชนะโคเรียนมิวสิกอะวอดส์
หมวดหมู่:วันเดอร์เกิลส์

หมวดหมู่:หมวดหมู่ตั้งตามชื่อกลุ่มดนตรี
หมวดหมู่:ศิลปินสังกัดเจวายพีเอนเตอร์เทนเมนต์
อลิสา วัชรสินธุ

ศาสตราจารย์ แพทย์หญิง อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย เป็นคนไทยคนแรกที่ได้รับรางวัล Fellowship of the Royal College OF psychiatrists United Kingdom ซึ่งเป็นรางวัลที่มอบให้แก่ผู้ทำประโยชน์ทางด้านจิตเวชศาสตร์ต่อเนื่องเป็นเวลา 10 ปี

**ประวัติ**
ศาสตราจารย์ แพทย์หญิง อลิสา วัชรสินธุ เป็นบุตรีของศาสตราจารย์ นายแพทย์ อรรถสิทธิ์ เวชชาชีวะ กับ ศาสตราจารย์ แพทย์หญิงสดใส เวชชาชีวะ และเป็นพี่สาวคนโตของอภิสิทธิ์ เวชชาชีวะกรรมการ และรองประธานกรรมการ บริษัท สหพัฒนพิบูล จำกัด (มหาชน) นายกรัฐมนตรีไทยคนที่ 27 และงามพรรณ เวชชาชีวะ นักเขียน
สมรสกับ ศ.นพ.สุทธิพงศ์ วัชรสินธุ ผู้ช่วยเลขาธิการสภากาชาดไทย ฝ่ายการแพทย์ อดีตคณบดีคณะแพทยศาสตร์ จุฬาลงกรณ์มหาวิทยาลัย และอดีตผู้อำนวยการโรงพยาบาลจุฬาลงกรณ์ สภากาชาดไทย มีบุตรชาย 2 คน คือ อะตอม - พศุตม์ วัชรสินธุ จบการศึกษาด้านเศรษฐศาสตร์ มหาวิทยาลัยเคมบริดจ์ ประเทศอังกฤษ และ ไอติม - พริษฐ์ วัชรสินธุ อดีตโฆษกพรรคก้าวไกล ปัจจุบันเป็นโฆษกพรรคประชาชน

**ประวัติการศึกษา**
ปริญญาตรี แพทยศาสตร์บัณฑิต จุฬาลงกรณ์มหาวิทยาลัย 2529
*ประกาศนียบัตร สาขาจิตเวชศาสตร์ 2530
*Membership of the Royal College of Psychiatrists (MRCPsych) U.K. 2533 
*อนุมัติบัตร สาขาจิตเวชศาสตร์เด็กและวัยรุ่น แพทยสภา 2539

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
http://www.manager.co.th/Family/ViewNews.aspx?NewsID=9520000091186fix-attempted=yes 
หมวดหมู่:ศาสตราจารย์
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:อาจารย์คณะแพทยศาสตร์
หมวดหมู่:แพทย์ชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:แพทย์หญิงชาวไทย
หมวดหมู่:สกุลเวชชาชีวะ
...เบบีวันมอร์ไทม์

...เบบีวันมอร์ไทม์ (...Baby One More Time) อาจหมายถึง- ...เบบีวันมอร์ไทม์ (เพลง) เพลงของบริตนีย์- ...เบบีวันมอร์ไทม์ (อัลบั้ม) อัลบั้มแรกของบริตนีย์- ...เบบีวันมอร์ไทม์ทัวร์ คอนเสิร์ตเปิดตัวบริตนีย์- ฮิตมีเบบีวันมอร์ไทม์ รายการโทรทัศน์ในสหราชอาณาจักร
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

หมวดหมู่:บุคคลจากจุฬาลงกรณ์มหาวิทยาลัย
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย

ภสัชศาสตร์ 
หมวดหมู่:คณะเภสัชศาสตร์ จุฬาลงกรณ์มหาวิทยาลัย
มาร์ก ฟิลลิปส์

มาร์ก แอนโทนี ปีเตอร์ ฟิลลิปส์  เป็นคู่สมรสในเจ้าหญิงแอนน์ พระราชกุมารี ฟิลลิปส์เกิดเมื่อวันที่  22 กันยายน พ.ศ. 2491 มีบุตร 2 คนคือ ปีเตอร์ ฟิลลิปส์และซารา ฟิลลิปส์ มาร์ก ฟิลลิปส์เป็นบุตรของปีเตอร์ วิลเลียม การ์ไซด์ ฟิลลิปส์ และแอนน์ แพทริเซีย ทีอาคส์

**ลำดับสาแหรก**
หมวดหมู่:บุคคลจากลอนดอน
หมวดหมู่:นักกีฬาขี่ม้าชาวอังกฤษ
หมวดหมู่:นักกีฬาสหราชอาณาจักรที่ได้เหรียญทองโอลิมปิก
หมวดหมู่:บุคคลจากเทศมณฑลกลอสเตอร์เชอร์
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:บุคคลจากคณะทันตแพทยศาสตร์ จุฬาลงกรณ์มหาวิทยาลัย

ทันตแพทยศาสตร์
หมวดหมู่:คณะทันตแพทยศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศิลปกรรมศาสตร์ จุฬาลงกรณ์มหาวิทยาลัย

ศิลปกรรมศาสตร์
หมวดหมู่:คณะศิลปกรรมศาสตร์ จุฬาลงกรณ์มหาวิทยาลัย
ทิโมที ลอเรนซ์

พลเรือโท เซอร์ทิโมที เจมส์ ฮามิลตัน ลอเรนซ์ (Timothy James Hamilton Laurence; เกิดวันที่ 1 มีนาคม พ.ศ. 2498) เป็นคู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษียณอายุราชการในกองทัพเรือสหราชอาณาจักร เขาเคยเป็นราชองครักษ์ของสมเด็จพระราชินีนาถระหว่าง พ.ศ. 2529–2532
หมวดหมู่:บุคคลที่เกิดในปี พ.ศ. 2498
หมวดหมู่:บุคคลจากลอนดอนโบโรซัดเดิร์ก
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:พลเรือโทชาวสหราชอาณาจักร
หมวดหมู่:เซอร์
หมวดหมู่:บุคคลจากวิทยาลัยประชากรศาสตร์ จุฬาลงกรณ์มหาวิทยาลัย

ประชากรศาสตร์
หมวดหมู่:วิทยาลัยประชากรศาสตร์ จุฬาลงกรณ์มหาวิทยาลัย
ปีเตอร์ ฟิลลิปส์

ปีเตอร์ ฟิลลิปส์  เป็นพระโอรสคนโตใน เจ้าหญิงพระราชกุมารี กับนาย มาร์ก ฟิลลิปส์ เกิดเมื่อวันที่  15 พฤศจิกายน พ.ศ. 2520 เป็นสมาชิก ราชวงศ์วินด์เซอร์ สหราชอาณาจักร และเครือจักรภพ มีน้องสาวคือ ซารา ฟิลลิปส์

**ชีวิตช่วงต้น**
ปีเตอร์เกิดเมื่อวันที่ 15 พฤศจิกายน พ.ศ. 2520 เวลา 10:40 น. ณ โรงพยาบาลเซนต์แมรี เป็นโอรสคนโตในเจ้าหญิงแอนน์ พระราชกุมารี กับมาร์ก ฟิลลิปส์ เป็นพระราชนัดดาคนแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อเขาเกิด ได้มีการยิงสลุดขึ้นฟ้าแสดงความยินดี 41 นัด จากหอคอยลอนดอน (ปีเตอร์ถือเป็นสามัญชน แต่เป็นพระบรมราชโองการในสมเด็จพระราชินีนาถเอลิซาเบธที่ 2 พระอัยยิกา) ปีเตอร์ได้รับบัพติศมาเมื่อวันที่ 22 ธันวาคม ปีเดียวกัน ณ ห้องดนตรี พระราชวังบักกิงแฮม

**การสืบราชสันตติวงศ์**
แม้จะไม่ได้พระอิสริยยศเฉกเช่นพระราชนัดดาพระองค์อื่นๆ ในสมเด็จพระราชินีนาถเพราะเป็นพระบุตรในพระราชธิดาไม่ใช่พระราชโอรส แต่ปีเตอร์ก็ยังได้รับยกเว้นเป็นกรณีพิเศษให้มีสิทธิสืบราชบัลลังก์ลำดับที่ 18 (ลำดับนี้ ใช้ในปัจจุบัน) ถัดจากพระมารดา เจ้าหญิงแอนน์ พระราชกุมารี
ปีเตอร์ ฟิลลิปส์ สำเร็จการศึกษาจากมหาวิทยาลัยเอ็กซิเตอร์ และสมรสกับออทูมน์ เคลลี่มีบุตรสองคนได้แก่ ซาวันนาห์ ฟิลลิปส์และอิสลาห์ ฟิลลิปส์
ตราประจำตัว

**ลำดับบรรพบุรุษ**
หมวดหมู่:ราชวงศ์วินด์เซอร์
หมวดหมู่:บุคคลจากเวสต์มินสเตอร์
หมวดหมู่:บุคคลจากมหาวิทยาลัยเอ็กซิเตอร์
กิตตน์ก้อง ขำกฤษ

กิตตน์ก้อง ขำกฤษ (เกิด 11 สิงหาคม พ.ศ. 2532) ชื่อเล่น บูม เป็นนักแสดงชาวไทย สังกัดสถานีโทรทัศน์สีกองทัพบกช่อง 7

**ประวัติ**
กิตตน์ก้อง ขำกฤษ (บูม) เดิมชื่อว่า "ปิยพันธ์ ขำกฤษ" เกิดวันที่ 11 สิงหาคม พ.ศ. 2532 จังหวัดนนทบุรี​ เขาเป็ยบุตรชายคนที่ 2 ในบรรดาพี่น้อง 3 คน โดยมีพี่ชาย 1 คน น้องสาว 1 คน สำเร็จ​การศึกษาในระดับอาชีวศึกษาจาก โรงเรียนทักษิณาบริหารธุรกิจ และสำเร็จ​การศึกษา​ระดับ​ปริญญาตรีจาก คณะนิเทศศาสตร์ มหาวิทยาลัยศรีปทุม ในปี พ.ศ. 2559 เขาสมัครเข้ารับราชการเป็นทหารอากาศ 6 เดือน สังกัดกองพันทหารอากาศโยธิน 1 กรมอากาศโยธิน รักษาพระองค์ มีผลงานแสดงละคร คฤหาสน์บ้านทุ่ง, บุษบาท่าเรือ, แม่ดอกรักเร่ หลังจากปลดประจำการ ก็กลับมาแสดงละครเรื่องแรกกับทางช่อง 7 เรื่อง วิหคหลงลม
*ด้านชีวิตส่วนตัว​ สมรสกับ  กีฟ ดราภดา โสตถิพิทักษ์ เมื่อวันที่ 11 กันยายน พ.ศ. 2566

**ธุรกิจส่วนตัว**

**ร้านขนมปัง Boom's Bakes === 
พ.ศ. 2561 -​ ปัจจุบัน 
*สาขาตลาดมีนบุรี  ตลาดมีนบุรี, ถนนสีหบุรานุกิจ, แขวงมีนบุรี, เขตมีนบุรี, กรุงเทพมหานคร 
*สาขาตลาดบางกะปิ  ตลาดบางกะปิ, ถนนลาดพร้าว, แขวงมีนบุรี, เขตบางกะปิ, กรุงเทพมหานคร 
*สาขารามคำแหง  ถนนรามคำแหง, แขวงหัวหมาก, เขตบางกะปิ, กรุงเทพมหานคร
*สาขา Bts สถานีอ่อนนุช กรุงเทพมหานคร (ทางเชื่อมห้าง Century กับ bts อ่อนุช)
*สาขา Moling  Moling Road, Qinhuai District, Nanjing, China
*สาขา Hongmiao  Hongmiao Road, Xuanwu District, Nanjing, China
*สาขาบ้านโป่ง อำเภอบ้านโป่ง, จังหวัดราชบุรี
*สาขา(คลินิกศูนย์​แพทย์​พัฒนา)​ พระราม9, เลียบด่วนรามอินทรา, กรุงเทพ​มหานคร​

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**ละครเฉลิมพระเกียรติ**
2557 
แสงเทียนที่นำทาง 
แมน
2559 
ฝายน้ำใจ 
ปฐวี / วี

**ภาพยนตร์**
2560 
Love Rain มากับฝน  
แก๊ป
2562 
พุทธสาวิกา 
ปาลิต 

**เพลง**
 เพลง ปัญญาอ่อน -​ ร้องร่วมกับ พอร์ช ศรัณย์, โบว์ ธัญญะสุภางค์, แนท ณัฐชา​ (เพลงประกอบละคร สุภาพบุรุษลูกผู้ชาย)​- แค่... - ร้องร่วมกับ แม็กกี้ อาภา​ (เพลงประกอบละคร แม่ดอกรักเร่)​- เพลง โอ้ย...ความรัก -​ (เพลงประกอบละคร เขยใหญ่ สะใภ้เล็ก)​
*เพลง สมิงจ้าวท่า -​ (เพลงประกอบละคร สมิงจ้าวท่า)​- เพลง ชายคนหนึ่ง -​ (เพลงประกอบละคร พรหมพิศวาส)​- เพลง เสียงของหัวใจ -​ ร้องร่วมกับ พิม พิมประภา

**มิวสิกวิดีโอ**
 สองคน หนึ่งใจ -​ เล้าโลม Feat. หวาย ปัญญริสา​- แบกความเหงาให้เธอไม่ไหว -​ พ้อย พรวรา

**พิธีกร**
 เที่ยงบันเทิง​สด ช่อง 7 เอชดี

**โฆษณา​**
 ยาสีฟัน​ ดอกบัวคู่

**รางวัล**

**อ้างอิง**

**แหล่งข้อมูลอื่น**
boom_kitkong- ประวัติ บูม กิตตน์ก้อง ขำกฤษ
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
ยามอุบากอง

อุบากอง เป็นชื่อการทำดวงพิชัยสงครามอย่างง่าย ตามอย่างคัมภีร์โหราศาสตร์ไทยเรียกยามพิชัยดั่งนี้ว่า ยามมเหสุระ ซึ่งหมายว่า คือ การดูยามอุบากองนั่นเอง ยามอุบากองนั้นเป็นคำผูกเป็นกลอนมาแต่โบราณเก่าก่อน ใช้ท่องจำเพื่อสร้างสัญลักษณ์ทางกำหนดหมายในการเคลื่อนย้ายแห่งกองทัพ คำกลอนนั้นมีอยู่ว่า
ยามอุบากองมีเรื่องเกิดขึ้นมาเนื่องจากการสงครามเมื่อครั้งกรุงรัตนโกสินทร์นี้เอง มีเรื่องเล่าว่า อุบากองก็คือนายทัพพม่าที่เข้ามารบพุ่งกับไทย ที่ถูกจับได้ในครั้งนั้น ทหารพม่ามีตำราดูฤกษ์ดังกล่าวมาด้วย โดยทำเป็นยันต์คล้าย ๆ ตาหมากรุกมีตัวเลขในยันต์สักติดไว้ที่แขน เมื่ออุบากองมาต้องจำอยู่ในคุก ได้บอกตำรานี้แก่ไทย จึงเรียกกันว่า "ยันต์อุบากอง" แต่ก่อนนี้มีผู้เชื่อถือกันมาก มักพอใจสักยันต์ไว้ที่แขนแล้วผูกวิธีให้รู้ฤกษ์ดีและร้ายตามตำรานี้ไว้เป็นกลอนท่องจำ

**อ้างอิง**
 คัมภีร์โหราศาสตร์ ฉบับหลวงวิศาลดรุณกร
หมวดหมู่:โหราศาสตร์
หมวดหมู่:ไสยศาสตร์
สนธิสัญญาเฮลิโกแลนด์-แซนซิบาร์

พิธีส่งมอบในเฮลโกลันด์, 10 สิงหาคม ค.ศ. 1890
สนธิสัญญาเฮลลอโกแลนด์-แซนซิบาร์ (Heligoland–Zanzibar Treaty) วันที่ 1 กรกฎาคม ค.ศ. 1890 หรือที่รู้จักกันในชื่อ ข้อตกลงอังกฤษ-เยอรมัน ค.ศ. 1890 (Anglo-German Agreement of 1890) เป็นข้อตกลงระหว่างบริเตนใหญ่และประเทศเยอรมนีเกี่ยวกับอาณาเขตของผลประโยชน์ในทวีปแอฟริกา เยอรมนีได้รับเกาะเล็ก ๆ ซึ่งเป็นจุดยุทธศาสตร์ที่อยู่ใกล้ท่าเรือ และสละสิทธิ์ในการควบคุมอาณานิคมแซนซิบาร์

**ข้อตกลง**
ประเทศเยอรมนีได้รับหมู่เกาะของเฮลโกลันด์ (Helgoland) ในทะเลเหนือ ซึ่งแต่เดิมเป็นส่วนหนึ่งของฮ็อลชไตน์-กอทท์ทอร์ท (Holstein-Gottorp) ของเดนมาร์ก แต่อังกฤษได้เข้าครอบครองตั้งแต่ ค.ศ. 1814  หรือที่เรียกว่าฉนวนคาพรีวิ (Caprivi Strip) ในประเทศนามิเบียในปัจจุบัน และอิสรภาพในการควบคุมและกรรมสิทธิ์ในชายฝั่งของดาร์-เอส-ซาลาม ที่เป็นแกนหลักของเยอรมันแอฟริกาตะวันออก (ภายหลังแทนกันยีกาเป็นส่วนหนึ่งของประเทศแทนซาเนีย)
เพื่อเป็นการแลกเปลี่ยน ประเทศเยอรมนีส่งมอบดินแดนในอารักขาของสุลต่านน้อยแห่งวิทูลแลนด์ (Wituland) (Deutsch-Witu, บนชายฝั่งประเทศเคนยา) ให้แก่อังกฤษ และแอฟริกาตะวันออกบางส่วนที่สำคัญสำหรับสร้างทางรถไฟสู่ทะเลสาบวิกตอเรีย และปฏิญาณว่าจะไม่ไปแทรกแซงอังกฤษในการประจันหน้ากับสุลต่านแห่งแซนซิบาร์ (เช่น หมู่เกาะอันกูจา (Unguja) และเพมบา (Pemba))  นอกจากนี้ สนธิสัญญาได้กำหนดเขตอิทธิพลของเยอรมันในเยอรมันแอฟริกาตะวันตกเฉียงใต้ (German South-West Africa) (ปัจจุบันคือประเทศนามิเบีย) และการปักปันเขตแดนระหว่างโทโกแลนด์ (Togoland) ของเยอรมัน และโกลด์โคสต์ (Gold Coast) (ปัจจุบันเป็นประเทศกานา) ของอังกฤษ และระหว่างเคเมอรัน (Kamerun) (ปัจจุบันคือประเทศแคเมอรูน) ของเยอรมันและประเทศไนจีเรียของอังกฤษ

**ผลที่ตามมา**
อังกฤษถอนตัวจากเกาะห่างไกลที่ยากต่อการป้องกันหากเกิดกรณีของการเผชิญหน้าด้วยอาวุธ อังกฤษได้ประกาศแซนซิบาร์เป็นรัฐในอารักขาในทันที หลังสงครามอังกฤษ–แซนซิบาร์ใน ค.ศ. 1896 และเข้าควบคุมสุลต่านอย่างเบ็ดเสร็จ
สนธิสัญญามีส่วนช่วยในเป้าหมายของนายกรัฐมนตรีเยอรมัน เลโอ วอน คาพรีฟี (Leo von Caprivi) ในการตกลงกับอังกฤษ หลังการประชุมเบอร์ลิน (Berlin Conference) ค.ศ. 1884 เยอรมนีได้สูญเสีย "การล่าอาณานิคมในแอฟริกา" บริษัทเยอรมันแอฟริกาตะวันออก (German East Africa Company) ภายใต้คาร์ล พีเตอร์ซ (Karl Peters) ได้ดินแดนฉนวน (strip) ของชายฝั่งแทนกันยีกา (นำไปสู่กบฏอาบูชีรี ค.ศ. 1888) แต่ไม่สามารถควบคุมหมู่เกาะของสุลต่านแห่งแซนซิบาร์ ดังนั้น เยอรมันยอมมอบให้แบบไม่ให้ความสำคัญ ในทางกลับกัน เยอรมันได้รับเฮลโกลันด์ สถานที่ยุทธศาสตร์สำคัญที่จะมีอำนาจควบคุมเหนือเยอรมันไบต์ (German Bight, โค้งชายฝั่งเยอรมัน) ซึ่งมีการก่อสร้างคลองคีลใน ค.ศ. 1887 ภายหลังได้เป็นองค์ประกอบสำคัญในแผนของพระจักรพรรดิวิลเฮล์มที่ 2 ที่จะขยายขนาดของกองทัพเรือจักรวรรดิ กองทัพเรือของวิลเฮล์มมีนโยบายยกเลิกข้อตกลงกับอังกฤษและท้ายสุดได้นำไปสู่การฟื้นสัมพันธไมตรีระหว่างสหราชอาณาจักรและฝรั่งเศส จบลงด้วย ความตกลงฉันทไมตรี ใน ค.ศ. 1904

**อ้างอิง**
 Der "Helgoland-Sansibar"-Vertrag - The Anglo-German Treaty (Heligoland–Zanzibar Treaty) 1 July 1890- Anglo-German Treaty Heligoland-Zanzibar Treaty (July 1, 1890) Documents - Germany in International Affairs 
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับแอฟริกาตะวันออกของเยอรมนี
หมวดหมู่:ความตกลงระหว่างประเทศ
หมวดหมู่:แอฟริกาตะวันตกเฉียงใต้ของเยอรมนี
หมวดหมู่:เฮ็ลโกลันท์
หมวดหมู่:สนธิสัญญาทวิภาคีเกี่ยวข้องกับสหราชอาณาจักร
รัฐเอกราช

ไฟล์:United Nations (Member States and Territories).svg|thumb|upright=1.35|ประเทศสมาชิกของสหประชาชาติ ตามที่กำหนดโดยสหประชาชาติ สมาชิกทั้งหมดของสหประชาชาติเป็นรัฐเอกราชแม้ว่ารัฐเอกราชทั้งหมดไม่จำเป็นต้องเป็นสมาชิก
ในภูมิศาสตร์การเมือง รัฐเอกราช (sovereign state) เป็นองค์กรทางการเมืองที่มีการปกครองแบบรวมศูนย์ (centralized government, รัฐบาลส่วนกลาง) ที่มีอำนาจสูงสุดที่ชอบธรรมและเป็นอิสระเหนือพื้นที่ทางภูมิศาสตร์ มีประชากรถาวร, รัฐบาล, และวิสัยที่จะเข้าไปสร้างความสัมพันธ์กับรัฐเอกราชอื่น นอกจากนี้ยังเป็นที่เข้าใจกันว่าเป็นรัฐที่ไม่ขึ้นอยู่กับอำนาจหรือรัฐอื่น การดำรงอยู่หรือการหายตัวไปของรัฐเป็นปัญหาข้อเท็จจริง ขณะที่ตามทฤษฎีปกครองของการรับรองรัฐ รัฐเอกราชสามารถดำรงอยู่ได้โดยไม่ได้รับการยอมรับจากรัฐเอกราชอื่น รัฐที่ไม่ได้การยอมรับมักพบว่าเป็นการยากที่จะใช้อำนาจทำสนธิสัญญาเต็มรูปแบบและมีส่วนร่วมในความสัมพันธ์ทางการทูตกับรัฐอธิปไตยอื่น ๆ
คำว่า "ประเทศ" เป็นภาษาพูดที่บ่อยครั้งมักหมายถึงรัฐเอกราช แม้ว่าต้นกำเนิดจะหมายถึงเพียงแค่ดินแดน และต่อมาความหมายได้ยื่นขยายกลายเป็นระบบการปกครองที่มีอำนาจซึ่งควบคุมพื้นที่ทางภูมิศาสตร์

**อ้างอิง**

**อ่านเพิ่ม**
Chen, Ti-chiang. The International Law of Recognition, with Special Reference to Practice in Great Britain and the United States. London, 1951.
*Crawford, James. The Creation of States in International Law. Oxford University Press, 2005. ISBN 0-19-825402-4,  pp. 15–24.
*Lauterpacht, Sir Hersch. Recognition in International Law. Cambridge, U.K., 1947.
*Raič, D. Statehood and the Law of Self-determination. Martinus Nijhoff Publishers, 2002. ISBN 978-90-411-1890-5.  p 29 (with reference to Oppenheim in International Law Vol. 1 1905 p110)

**แหล่งข้อมูลอื่น**
 Opinions of the Badinter Arbitration Committee at the European Journal of International Law- A Brief Primer on International Law date=2016-11-10  With cases and commentary.  Nathaniel Burney, 2007.- What constitutes the sovereign state? by Michael Ross Fowler and Julie Marie Bunck - Links to the best political risk websites, ipoliticalrisk.com date=2012-08-01  information on tracking, evaluating and managing sovereign risk for trade and permanent investment
หมวดหมู่:กฎหมายระหว่างประเทศ
หมวดหมู่:ภูมิศาสตร์การเมือง
โกตาบารู

โกตาบารู (Kota Bharu; มลายูปัตตานี: كوت بهارو "โคตูบาโร") เป็นเมืองหลวงและเมืองที่ใหญ่ที่สุดของรัฐกลันตัน ประเทศมาเลเซีย ตั้งอยู่ทางตะวันออกเฉียงเหนือของประเทศใกล้พรมแดนไทย
โกตาบารูเป็นที่ตั้งของมัสยิดจำนวนมาก รวมทั้งเป็นที่ตั้งพระราชวังของสุลต่าน ประชากรส่วนใหญ่ร้อยละ 70 นับถือศาสนาอิสลาม รองลงมาคือศาสนาพุทธในกลุ่มเชื้อสายจีนและไทยโดยมีวัดไทย 1 แห่ง

**อ้างอิง**

**แหล่งข้อมูลอื่น**
 MPKB-BRI website- KB Backpackers > Local Tourism Website- Dive The Japanese Invasion Wreck in Kota Bharu date=2009-06-14 - Vacation house in Kelantan date=2013-03-08 
หมวดหมู่:เมืองหลวงของรัฐในประเทศมาเลเซีย
หมวดหมู่:เมืองในรัฐกลันตัน
เรโนไซเบอร์ไนฟ์

เรโนไซเบอร์ไนฟ์ (Reno CyberKnife) เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง

**บุคคลสำคัญ**
ดร.โจนาธาน เทย์
ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010  สำหรับผลงานของเขาในด้านการแพทย์
ดร.ฮิลลารี เฟลมมิง
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง
ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด

**การวิจัยทางคลินิกและการฝึกอบรม**
เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง “Prostate CyberKnife Stereotactic Body Radiotherapy: Report on the Early Experience at a Community-based CyberKnife Center” ปี 1 และปี 2 
ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล

**อ้างอิง**
หมวดหมู่:องค์การมะเร็ง
ซูซูกิ คัลตัส

ซูซูกิ คัลตัส (Suzuki Cultus) เป็นรถยนต์นั่งขนาดเล็กมาก (Subcompact Car) ซึ่งเปิดตัวเมื่อปี พ.ศ. 2526 ในงานโตเกียวมอเตอร์โชว์ครั้งที่ 25 โดยเป็นรถที่ผลิตขึ้นมาสำหรับตลาดญี่ปุ่น และส่งออกภายในแบรนด์อื่นๆ รวมถึงใช้ชื่อ ซูซูกิ สวิฟท์ (Suzuki Swift) ในบางประเทศด้วย ปัจจุบันคัลตัสเลิกผลิตในตลาดโลกแล้ว แต่ในปากีสถาน ยังมีการผลิตอยู่ ส่วนในประเทศอื่นจะนำซูซูกิ สวิฟท์มาจำหน่ายแทน
คำว่า "Cultus" เป็นภาษาละตินที่แปลว่า "ดูแล" หรือ "ความรัก"

**รุ่นที่ 1 (พ.ศ. 2526-2531)**
ซูซูกิ คัลตัส รุ่นที่ 1
ซูซูกิ คัลตัส รุ่นที่ 1 เปิดตัวเมื่อปี พ.ศ. 2526 ในประเทศญี่ปุ่น ใช้รหัส SA310 โดยใช้ระบบขับเคลื่อนล้อหน้า มีตัวถังแฮทช์แบค 3 และ 5 ประตู ระยะฐานล้อรุ่น 3 ประตูอยู่ที่ 2,245 มม. รุ่น 5 ประตูอยู่ที่ 2,345 มม. ความยาวรุ่น 3 ประตูอยู่ที่ 3,585 มม. (รุ่นส่งออกอยู่ที่ 3,670 มม.) รุ่น 5 ประตูอยู่ที่ 3,685 มม. (รุ่นส่งออกอยู่ที่ 3,770 มม.) ความกว้าง 1,530 มม. (รุ่นส่งออก 1,545 มม.) ความสูง 1,350 มม. และน้ำหนักของตัวรถอยู่ที่ 620-750 กก. มีการประกอบที่ประเทศญี่ปุ่น ,โคลอมเบีย ,เคนยา ,มาเลเซีย ,เอกวาดอร์และไทย
ในประเทศไทย เปิดตัวเมื่อปี พ.ศ. 2529 โดยบริษัทซูซูกิ มอเตอร์ ประเทศไทย(สยามอินเทอร์เนชั่นแนล คอร์เปอเรชั่นในยุคนั้น) ซึ่งเป็นรถประกอบในประเทศ ใช้ชื่อในการขายว่า Suzuki SA413 และ Suzuki Cultus โดยแข่งกับโตโยต้า สตาร์เล็ท และนิสสัน มาร์ชในยุคนั้น

**รุ่นที่ 2 (พ.ศ. 2531-2546)**
ซูซูกิ คัลตัส รุ่นที่ 2
ซูซูกิ คัลตัส รุ่นที่ 2 เปิดตัวเมื่อปี พ.ศ. 2531 เป็นรุ่นที่ตัวถังมีความหลากหลายมากขึ้น โดยมีตัวถังคอนเวอร์เทเบิล 2 ประตู แฮทช์แบค 3 ประตู แฮทช์แบค 5 ประตู และซีดาน 4 ประตู ได้มีการออกแบบให้ยาวและกว้างขึ้นกว่าเดิม มีเครื่องยนต์ 1.0 ,1.3 ,1.5 และ 1.6 ลิตร มีการประกอบที่ประเทศญี่ปุ่น ,แคนาดา ,จีน ,โคลอมเบีย ,เอกวาดอร์ ,ฮังการี ,อินเดีย ,มาเลเซีย ,ปากีสถานและไทย ปัจจุบันยังมีการประกอบอยู่ที่ปากีสถาน
ในประเทศไทย เปิดตัวเมื่อช่วงปี พ.ศ. 2533-2534 โดยเข้ามาเฉพาะตัวถังซีดาน 4 ประตู เป็นรถประกอบในประเทศ ใช้ชื่อในการจำหน่ายว่า Suzuki Swift มีรุ่นเครื่องยนต์ 1.3 ลิตร ก่อนจะเลิกผลิตในปี พ.ศ. 2538 เนื่องจากมีรถรุ่นใหม่เข้ามาแทน คือ ซูซูกิ เอสทีม (Suzuki Esteem)
คัลตัส
หมู่เกาะนิวไซบีเรีย

หมู่เกาะนิวไซบีเรีย
สถานที่ตั้งของหมู่เกาะนิวไซบีเรีย
หมู่เกาะนิวไซบีเรีย หรือ โนโวซีบีร์สกีเยออสโตรวา  (Новосиби́рские острова, Novosibirskiye Ostrova) เป็นกลุ่มเกาะในประเทศรัสเซีย ตั้งอยู่ทางตอนเหนือของชายฝั่งอีสต์ไซบีเรียน ระหว่างทะเลแลปทิฟกับทะเลอีสต์ไซบีเรีย ตั้งอยู่ทางตอนเหนือของสาธารณรัฐซาคา มีเกาะที่ใหญ่ที่สุดคือเกาะโคเตลนี หมู่เกาะนี้พบเป็นครั้งแรกในคริสต์ศตวรรษที่ 18 มีสถานีวิจัยทางวิทยาศาสตร์ตั้งอยู่อย่างถาวรตั้งแต่ ค.ศ. 1927 เป็นต้นมา
หมวดหมู่:กลุ่มเกาะในประเทศรัสเซีย
หมวดหมู่:กลุ่มเกาะในมหาสมุทรอาร์กติก
หมวดหมู่:ชาวเวเนซุเอลาเชื้อสายสเปน

หมวดหมู่:บุคคลเชื้อสายสเปน
หมวดหมู่:ชาวเวเนซุเอลาแบ่งตามเชื้อสาย
หมวดหมู่:ชาวเวเนซุเอลาเชื้อสายยุโรป
หมวดหมู่:ชาวเวเนซุเอลาแบ่งตามเชื้อสาย

หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเวเนซุเอลา
หมวดหมู่:ชาวอเมริกาใต้แบ่งตามกลุ่มชาติพันธุ์หรือถิ่นกำเนิด
หมวดหมู่:ชาวเวเนซุเอลาเชื้อสายแอฟริกัน

หมวดหมู่:ชาวเวเนซุเอลา
หมวดหมู่:ชาวเวเนซุเอลาแบ่งตามเชื้อสาย
เกาะรักอลเวง

เกาะรักอลเวง (ฮันกึล:탐나는 도다, ทัมนานึน โทดา
) เป็นละครโทรทัศน์ย้อนยุคแนวคอมเมดี้ สร้างมาจากมันฮวาเรื่องหนึ่งเขียนโดย จอง ฮเยนา เป็นเรื่องราวของเกาะเชจูในยุคศตวรรษที่ 17 ออกอากาศทางช่องเอ็มบีซี กำกับโดยยุน ซังโฮ สำหรับในเมืองไทยออกอากาศทุกวันพฤหัสบดี – ศุกร์ เวลา 08.30 น. ตั้งแต่วันพฤหัสบดีที่ 11 ตุลาคม 2555 ถึงวันศุกร์ที่ 22 พฤศจิกายน พ.ศ. 2555 ทางช่อง 7 สี นอกจากนี้ยังออกฉายในประเทศมาเลเซีย สิงคโปร์ และไต้หวัน อีกด้วย

**เนื้อเรื่องย่อ**
วิลเลียม เจ สเปนเซอร์ ชายหนุ่มชาวอังกฤษ ผู้มีควาหลงใหลในวัตถุโบราณและศิลปะตะวันออก ได้หลบหนีการแต่งงานออกเดินทางไปยังนางาซากิพร้อมกับเรือสินค้า เพื่อตามหาสมบัติตามคำบอกเล่าของยาน คาวามูระ เพื่อนชาวญี่ปุ่น อีกฟากหนึ่งของโลก พัคคยู ขุนนางจากโชซอน ถูกทางการเนรเทศมายังเกาะทัมรา (เกาะเชจูในปัจจุบัน) โดยเขาต้องอาศัยอยู่ร่วมบ้านเดียวกับจาง บอจิน สาวชาวเกาะลูกหัวหน้านักดำน้ำ แต่ด้วยความเย่อหยิ่ง ถือตัว โอหัง และวางมาดคุณชายตลอดเวลา เขาจึงอยู่กับเธอด้วยความไม่ลงรอยกันเท่าไรนัก

ในขณะที่วิลเลียมเดินทางมาใกล้จะถึงจุดหมายปลายทางปรากฏว่าเกิดพายุใหญ่พัดเรือแตก เขาถูกคลื่นซัดมาถึงเกาะทัมรา และบอจินมาพบเข้า เธอช่วยซ่อนเขาจากสายตาผู้คนบนเกาะและคอยหาอาหารมาให้เขาแม้จะสื่อสารกันไม่รู้เรื่อง เขาได้พบกับยานซึ่งถูกพัดมาติดเกาะเหมือนกัน ยานรู้ว่าชาวต่างชาติที่มาถึงเกาะนี้จะถูกจับตัวส่งทางการเพื่อประหาร พวกเขาจึงวางแผนหลบหนีไป ส่วนพัคคยู ก็ต้องพบกับเรื่องราวที่เต็มไปด้วยเงื่อนงำบนเกาะแห่งนี้ รวมถึงการหายไปหลายต่อหลายครั้งของเครื่องบรรณาการบนเกาะทัมรา  พัคคยูรู้ว่าวิลเลียมแอบอยู่บนเกาะ เขาจึงพยายามจะจับตัววิลเลียมไปส่งทางการ พร้อมกันนั้นเองเขาก็เริ่มพบเบาะแสมากมายที่เป็นสาเหตุความวุ่นวายต่างๆบนเกาะ นานวันเข้า ความผูกพันของทั้งสามคนจึงเริ่มก่อตัว
วิลเลียมและยานพยามหลบหนีออกจากเกาะทัมราหลายครั้ง และถูกคนของซอริน หญิงสาวผู้มีอิทธิพลทางการค้าออกตามล่าจนทั้งคู่ได้รับบาดเจ็บ โชคดีที่บอจินมาพบและช่วยเหลือไว้ทัน แต่ในที่สุดทั้งคู่ก็ถูกจับตัวส่งไปฮันยาง ส่วนพัคคยูจับกุมคนร้ายที่ขโมยเครื่องบรรณาการและแสดงตัวว่า แท้จริงแล้วเขาคือชายจากตระกูลสูงศักดิ์ เป็นสายลับหลวงของราชสำนักปลอมตัวมา เขาเดินทางกลับฮันยางไปในที่สุด 

ที่ฮันยาง ซอรินร่วมกับฮงกูรักวางแผนเกลี้ยกล่อมให้องค์ชายเปิดประเทศทำการค้ากับต่างชาติ และให้เปิดท่าเรือที่เกาะทัมรา ซอรินซื้อตัววิลเลียมเพื่อหวังผลประโยชน์จากเขา เรื่องราวเต็มไปด้วยการเล่ห์กลและแผนการซับซ้อน ก่อนที่กษัตริย์จะสั่งประหารชีวิตทั้งพัคคยูและวิลเลียม แต่สุดท้ายเมื่อความจริงเปิดเผยทั้งคู่จึงได้รับการปล่อยตัว และบอจินได้ค้นพบหัวใจตัวเองในที่สุด 

**นักแสดง**
 อิม จูฮวาน แสดงเป็น พัคคยู- ซอ วู แสดงเป็น จาง บอจิน- ฮวาง ชันบิน หรือ ปิแอร์ ดิปอร์ต แสดงเป็น วิลเลียม เจ สเปนเชอร์- อี ซอนโฮ แสดงเป็น ยาน คาวามูระ- อี ซึงมิน แสดงเป็น ซอริน

**เพลงประกอบ**

**อ้างอิง**
  เว็บไซต์ทางการซีรีส์ Tamra, the island (ภาษาเกาหลี)-  เกาะรักอลเวง (탐나는 도다) date=2013-05-13 
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2552
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ที่มีฉากในจังหวัดเชจู
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2000
พานจาบิ เอ็มซี

ราจินเดอร์ ซิงห์ ราย (Rajinder Singh Rai, ปัญจาบ: ਰਜਿੰਦਰ ਸਿੰਘ) เป็นที่รู้จักดีในชื่อ พานจาบิ เอ็มซี (Panjabi MC) เป็นนักดนตรีชาวอังกฤษ เป็นที่รู้จักดีที่สุดสำหรับเพลงบังการาที่ดังไปทั่วโลกอย่าง "Mundian To Bach Ke" ในปี 1998

**ผลงาน**

**สตูดิโออัลบั้ม**
 Rootz- Souled Out (1993, Nachural Records)- Another Sell Out (1994, Nachural Records)- 100% Proof (1995, Nachural Records)- Grass Roots (1996, Nachural Records)- Magic Desi (1996)- Legalised (1998, Nachural Records)- Dhol Jageroo Da (2001, Moviebox)- Desi (2002, Moviebox)- Indian Breaks (2003, Compagnia Nuove Indye)- Mundian To Bach Ke (2003, Compagnia Nuove Indye)- The Album (German version: Superstar/Warner; Germany) (French version: Scorpio; France) (UK Version: Instant Karma) (2003)- Beware (American version of the album; 2003, Sequence)- Steel Bangle (2005, Moviebox)- Indian Timing (2008, PMC Records)- The Raj (2010, PMC Records)- 56 Districts (2012, PMC Records)

**อัลบั้มรวมเพลง**
 Illegal with the support from manpreet singh (2006, Nupur Audio)

**อีพี**
 Jatt Ho Gya Sharabi (1996, Nachural Records)- Mirza Part Two (1997, Nachural Records)- Switchin (2000, Moviebox)

**รางวัล**
2003: เอ็มทีวียุโรปมิวสิกอะวอดส์ – Best Dance Act – "Panjabi MC"
*2003: MOBO Awards – Best UK Act
*2003: UK Asian Music Awards – Best Single Bhangra – "Mundian To Bach Ke"
*2003: เวิลด์มิวสิกอะวอดส์ – World's Best Indian Artist
*2011: Punjabi Music Awards – Best Sound Recording – "Moorni"date=September 2020
*2011: Brit Asia TV Music Awards – Best Single – "Moorni" and Best Asian Music Producer
*2018: Brit Asia TV Music Awards – Outstanding Achievement

**อ้างอิง**

**แหล่งข้อมูลอื่น**
หมวดหมู่:นักดนตรีชาวอังกฤษ
หมวดหมู่:บุคคลจากคอเวนทรี
หมวดหมู่:ชาวอังกฤษเชื้อสายอินเดีย
คิวบ์เอนเตอร์เทนเมนต์

คิวบ์เอนเตอร์เทนเมนต์ (rr=Kyubeu Enteoteinmeonteu; Cube Entertainment) เป็นบริษัทบันเทิงของเกาหลีใต้ บริษัทดำเนินกิจการในฐานะค่ายเพลง ตัวแทนศิลปิน บริษัทผลิตเพลง บริษัทจัดการงานอีเว้นท์และผลิตคอนเสิร์ต และสำนักพิมพ์เพลง คิวบ์ เป็นที่รู้จักจากการมีไอดอลที่ "แต่งเพลงและผลิตเพลงเอง" ก่อตั้งโดย ฮง ซึง-ซ็อง และ ชิน ช็อง-ฮวา เมื่อวันที่ 29 สิงหาคม ค.ศ. 2006
ศิลปินภายใต้สังกัดในปัจจุบันได้แก่ คว็อน อึน-บิน, ยู ซ็อน-โฮ, เพนตากอน, ไอเดิล, ไลต์ซัม และนาวอะเดย์ส ตลอดจนนักแสดงชายและหญิงอย่าง อี ฮวี-แจ, ฮอ คย็อง-ฮวาน, พัก มี-ซุน, คิม จิน-อู และพัก ซ็อน-ย็อง

**ศิลปิน**
ศิลปินทั้งหมดภายใต้คิวบ์เอนเตอร์เทนเมนต์เรียกรวมกันว่า ยูไนเต็ดคิวบ์

**ศิลปินในสังกัด**

**ศิลปินเดี่ยว**
 โซย็อน- โจ ควอน- ยู ซอนโฮ- ซ่ง อวี่ฉี- อี ชังซ็อบ- จอง อิลฮุน- ลี มินฮยอก- พีเนียล ชิน- อิม ฮย็อนชิก- ยุก ซ็องแจ- ซอ อึนกวัง- โช มีย็อน

**กลุ่ม**
บีทูบี- เพนตากอน- ไอเดิล- ไลท์ซัม

**กลุ่มย่อย**
 บีทูบีบลู- ทริปเปิลเอช

**นักแสดง**
 ชเว แด-ฮุน (2016–ปัจจุบัน)- นา จ็อง-ชัน (2015–ปัจจุบัน)- อี มินฮยอก- พัก มิน-ฮา (2015–ปัจจุบัน)- ซอ วู (2016–ปัจจุบัน)- ซ็องแจ- อิลฮุน- ชเว ยู-จิน
*คว็อน อึน-บิน
*โช มิ-ย็อน
*มินนี่
*นาอินอู

**ผู้ให้ความบันเทิง**
 คิม คิริ- ฮอ คย็อง-ฮวัน

**ศิลปินในอดีต**
 เอ็มโฟเอ็ม (2013–2014)- โอ เย-รี (2013–2015)- เรน (2013–2015)- โฟร์มินิต (2009–2016)
** นัม จี-ฮย็อน (2009–2016)
** ฮอ กา-ยุน (2009–2016)
** ช็อน จี-ยุน (2009–2016)
** คว็อน โซ-ฮย็อน (2009–2016)
** คืม ฮย็อน-อา (2009–2018)- บีสต์ (2009–2016)
**ยุน ดู-จุน (2009–2016)
**ยัง โย-ซ็อบ (2009–2016)
**อี กี-กวัง (2009–2016)
**ซน ดง-อุน (2009–2016)
**ยง จุน-ฮย็อง (2009–2016)
**ชัง ฮย็อน-ซึง (2009–2021)- จี.นา (2010–2016)- โร จี-ฮุน (2011–2017)- ทรับเบิลเมกเกอร์ (2011-2014)- คิม คีรี (2012–2018)- ชิน จี-ฮุน (2013–2017)- พัก มิน-ฮา (2015–2017)- ซอ วู (2016–2017)- ชเว เด-ฮุน (2016–2017)- ซีแอลซี
** สร (2015–2021)
** เอลกี (2016–2021)- เพนตากอน
** อีดอน (2016–2018)- โช อู-ชัน (2017–2019)- ไล่ กวานหลิน (2017–2021)- ไอเดิล
** ซูจิน (2018–2022)- อะเทรนทูออทัม (2018–2020)

**อ้างอิง**

**แหล่งข้อมูลอื่น**
 คิวบ์เอนเตอร์เทนเมนต์ ko- มิวสิกคิวบ์เอนเตอร์เทนเมนต์ ko
หมวดหมู่:คิวบ์เอนเตอร์เทนเมนต์
หมวดหมู่:บริษัทของเกาหลีใต้
หมวดหมู่:ค่ายเพลงเกาหลีใต้
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2549
หมวดหมู่:บริษัทในโซล
นาฬิกาข้อมือ

นาฬิกาข้อมือ
นาฬิกาข้อมือ เป็นนาฬิกาแบบพกพาชนิดหนึ่ง ถือกำเนิดในโลก ในปี ค.ศ. 1806 เนื่องจากพระนาง โยเซฟิน พระมเหสีของพระเจ้านโปเลียนมีความคำนึงถึงนาฬิกา เมื่อพระเจ้านโปเลียนทราบ จึงมีพระบัญชาให้ช่างทำนาฬิกาประดิษฐ์สร้างนาฬิกาแบบผูกข้อมือ ซึ่งเป็นนาฬิกาแบบใหม่ เพื่อมอบให้เป็นของขวัญแก่พระมเหสี นับแต่นั้น นาฬิกาข้อมือจึงเป็นอุปกรณ์บอกเวลาที่ได้รับความนิยม   ในบางแห่งกล่าวว่า นาฬิกาข้อมือเรือนแรก ของโลก เกิดจาก พระนางคาโรลีน มูราต์ ราชินีแห่งนครเนเปิลส์ ในขณะนั้น ว่ามีพระบัญชาพิเศษ ให้ช่างผลิตนาฬิกาเบรเกต์ ให้เป็นนาฬิกาที่ใช้คล้องข้อมือเป็นครั้งแรก (ค.ศ. 1810)

หมวดหมู่:เวลา
หมวดหมู่:อุปกรณ์
หมวดหมู่:นาฬิกาข้อมือ
หมวดหมู่:นาฬิกา
หมวดหมู่:เครื่องประกอบตามแฟชั่น
อัสคารี

ไฟล์:An African soldier or 'Askari' on guard duty at No. 23 Air School at Waterkloof, Pretoria, South Africa, January 1943. TR1262.jpg|250px|thumb|พลหอกอัสคารีที่โรงเรียนการบินฝ่ายสัมพันธมิตรที่วอเตอร์คลูฟ (Waterkloof), พริทอเรีย, ประเทศแอฟริกาใต้ใน ค.ศ. 1943
อัสคารี (Askari) เป็นคำในภาษาอาหรับแปลว่า "ทหาร" (عسكري ‘askarī) โดยทั่วไปแล้วใช้อธิบายถึงกองทหารพื้นเมืองในแอฟริกาตะวันออก, แอฟริกาตะวันออกเฉียงเหนือ และแอฟริกากลาง ที่สังกัดกองทัพของอาณานิคมมหาอำนาจยุโรป ชื่อนี้ยังหมายถึงตำรวจ, ตำรวจภูธร และเจ้าหน้าที่รักษาความปลอดภัยอีกด้วย คำนี้ได้ถูกรับเข้าไปในภาษาแอมฮาริค (Amharic), บอสเนียน (Bosnian), อิตาลี, เปอร์เซีย, โปแลนด์, โซมาลี, สวาฮีลี,  ตุรกี และ อูรดู
ในช่วงระยะเวลาของจักรวรรดิอาณานิคมของยุโรปในทวีปแอฟริกา ทหารรับจ้างพื้นเมืองถูกว่าจ้างโดยกองทัพอาณานิคมของอิตาลี, อังกฤษ, โปรตุเกส, เยอรมัน และเบลเยี่ยม พวกเขามีบทบาทที่สำคัญในการพิชิตดินแดนอาณานิคมหลายพื้นที่ และภายหลังทำหน้าที่เป็นกองทหารรักษาการณ์ และกองกำลังรักษาความปลอดภัยในพื้นที่ ในระหว่างสงครามโลกทั้งสองครั้ง หน่วยอัสคารีได้ทำหน้าที่ภายนอกอาณานิคมของตนในส่วนต่างๆของทวีปแอฟริกา ตะวันออกกลาง และเอเชีย

**อ้างอิง**

**แหล่งข้อมูลอื่น**
  Comando Supremo-  African World War II Veterans- Histoire de la Force Publique (History of the Force Publique) by Lieutenant-General Emile Janssens, Wasmael-Chalier of Namur in 1979- Ascari: I Leoni di Eritrea/Ascari: The Lions of Eritrea. Eritrea colonial history, Eritrean ascari pictures/photos galleries and videos, historical atlas...- Ascari of Eritrea Collection of about 200 pictures listed by categories.
หมวดหมู่:ประวัติกองกำลังในทวีปแอฟริกา
วิกิพีเดีย:เสนอบทความคัดสรร/สงครามอังกฤษ–แซนซิบาร์

=== สงครามอังกฤษ–แซนซิบาร์**
สงครามอังกฤษ–แซนซิบาร์ ถูกเสนอเมื่อ 7 มีนาคม พ.ศ. 2556 และจะได้รับการพิจารณาภายในวันที่ 21 มีนาคม พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 4 เมษายน พ.ศ. 2556
 เสนอชื่อโดย Chale yan (พูดคุย)
สนับสนุน 
#  น่าจะผ่านเกณฑ์คัดสรรแล้ว --Sry85 (พูดคุย) 23:05, 14 มีนาคม 2556 (ICT)
#  ครอบคลุม ใช้ภาษาทางการดีครับ --Pond101038 (พูดคุย) 14:02, 20 มีนาคม 2556 (ICT)
#  เนื้อหาครอบคลุม --ปาล์มมี่ (พูดคุย) 13:20, 21 มีนาคม 2556 (ICT)
#  เนื้อหาโอเคแล้วครับ--Famefill (พูดคุย) 19:53, 21 มีนาคม 2556 (ICT)
คัดค้าน
#
#
เสนอแนะการปรับปรุง
#
อัครมุขมณฑลเวียนนา

ไฟล์:Wien - Stephansdom (1).JPG|thumb|อาสนวิหารนักบุญสเทเฟน กรุงเวียนนา
อัครมุขมณฑลเวียนนา (Erzdiözese Wien) เป็นอัครมุขมณฑลโรมันคาทอลิกที่ตั้งอยู่ที่กรุงเวียนนา รัฐนีเดอร์เอิสเตอร์ไรช์ ประเทศออสเตรีย
เดิมอัครมุขมณฑลนี้มีสถานะเป็นมุขมณฑล ตั้งขึ้นเมื่อวันที่ 18 กุมภาพันธ์ ค.ศ. 1469 โดยแยกออกมาจากมุขมณฑลพัสเซา ต่อมาในวันที่ 1 มิถุนายน ค.ศ. 1722 จึงได้ยกสถานะขึ้นเป็นอัครมุขมณฑลจวบจนปัจจุบัน
อัครมุขมณฑลเวียนนาแบ่งออกเป็น 660 เขตแพริช มีคริสต์ศาสนิกชนโรมันคาทอลิกราว 1,360,433 คน มีอาสนวิหารนักบุญสเทเฟนเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลคริสทอฟ เชินบอร์น ซึ่งได้รับแต่งตั้งเมื่อวันที่ 14 กันยายน ค.ศ. 1995

**ปริมุณฑล**
อัครมุขมณฑลเวียนนา มีปริมุขมณฑลในสังกัด 3 มุขมณฑล ได้แก่- มุขมณฑลไอเซินชตัท- มุขมณฑลลินทซ์- มุขมณฑลซังคท์ เพิลเทิน

**อ้างอิง**
วียนนา
หมวดหมู่:เวียนนา
หมวดหมู่:ก่อตั้งในปี พ.ศ. 2012
สโตนทาวน์

สโตนทาวน์ (Stone Town) หรือที่รู้จักกันในชื่อ อึมจี อึมกงเว (Mji Mkongwe, "เมืองเก่า") เป็นส่วนที่เก่าแก่ของแซนซิบาร์ซิติ (Zanzibar City) เมืองหลักของแซนซิบาร์ ประเทศแทนซาเนีย อยู่ตรงข้ามอึงอัมโบ (Ng'ambo) (ภาษาสวาฮีลี แปลว่า 'ด้านอื่น') มันตั้งบนชายฝั่งตะวันตกของอุงกูจา (Unguja) เกาะหลักของหมู่เกาะแซนซิบาร์ อดีตเป็นเมืองหลวงของสุลต่านแซนซิบาร์และศูนย์กลางการค้าเครื่องเทศที่เฟื่องฟูเช่นเดียวกับการค้าทาสในศตวรรษที่ 19 มันก็ยังคงความสำคัญในฐานะเมืองหลักของแซนซิบาร์ในช่วงของการเป็นรัฐในอารักขาของอังกฤษ เมื่อแทนกันยีกาและแซนซิบาร์เข้าร่วมจัดตั้งสหสาธารณรัฐแทนซาเนีย แซนซิบาร์ยังคงรักษารูปแบบกึ่งปกครองตนเอง ด้วยสโตนทาวน์เป็นที่ตั้งของรัฐบาลท้องถิ่น
สโตนทาวน์เป็นเมืองที่มีความสำคัญทางประวัติศาสตร์และศิลปะที่โดดเด่นในแอฟริกาตะวันออก  สถาปัตยกรรมส่วนใหญ่ย้อนหลังไปถึงศตวรรษที่ 19 สะท้อนให้เห็นถึงความหลากหลายทางวัฒนธรรมที่มีอิทธิพลบนพื้นฐานของวัฒนธรรมสวาฮิลีที่มีส่วนผสมที่เป็นเอกลักษณ์ของอาหรับ เปอร์เซีย อินเดีย และยุโรป ด้วยเหตุนี้ ยูเนสโกจึงกำหนดให้เมืองนี้เป็นมรดกโลกใน ค.ศ. 2000
เนื่องด้วยเป็นมรดกโลก สโตนทาวน์เป็นแหล่งท่องเที่ยวที่สำคัญในประเทศแทนซาเนีย เศรษฐกิจส่วนใหญ่จึงขึ้นการท่องเที่ยวเป็นสำคัญ

**อ้างอิง**

**แหล่งข้อมูลอื่น**
  UNESCO Stone Town Site-  Stone Town Conservation and Development Authority date=2016-10-22 -  Zanzibar Urban District Homepage for the 2002 Tanzania National Census date=2004-03-18 
หมวดหมู่:แหล่งมรดกโลกในประเทศแทนซาเนีย
หมวดหมู่:มุขมณฑลโรมันคาทอลิกในประเทศออสเตรีย

ออสเตรีย
หมวดหมู่:หน่วยการบริหารของประเทศออสเตรีย
หมวดหมู่:คริสตจักรโรมันคาทอลิกในประเทศออสเตรีย
หมวดหมู่:บุคคลจากคณะสหเวชศาสตร์ จุฬาลงกรณ์มหาวิทยาลัย

หมวดหมู่นี้สำหรับคณาจารย์ นิสิตปัจจุบัน และนิสิตที่สำเร็จการศึกษาจาก- สาขาวิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย - คณะสหเวชศาสตร์ จุฬาลงกรณ์มหาวิทยาลัย
สหเวชศาสตร์
ทูคูล

ทูคูล (Too Cool) เป็นกลุ่มนักมวยปล้ำฝ่ายธรรมะ สมาชิกประกอบด้วย สก็อตตี ทู ฮอทตี, แกรนด์ มาสเตอร์ เซ็กซี และริกิชิ อดีตนักมวยปล้ำของเวิลด์เรสต์ลิงเอ็นเตอร์เทนเมนต์(WWE)

**ผลงาน**
World Wrestling Federation / World Wrestling Entertainment
**WWF Intercontinental Championship (1 time) - Rikishi
**WWF Light Heavyweight Championship (1 time) - Scotty
**WWF Tag Team Championship (1 time) - Scotty and Sexay
**WWE Tag Team Championship (1 time) - Scotty and Rikishi

**อ้างอิง**

**แหล่งข้อมูลอื่น**
 Too Cool Profile at Online World Of Wrestling- Grandmaster Sexay Profile at Online World Of Wrestling- Scotty 2 Hotty Profile at Online World Of Wrestling- Rikishi Profile at Online World Of Wrestling
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:อาการและอาการแสดงที่เกี่ยวกับระบบย่อยอาหารและท้อง

This category reflects the organization of International Statistical Classification of Diseases and Related Health Problems, 10th Revision.
Generally, diseases outlined within the ICD-10 codes R10-R19 should be included in this category.
หมวดหมู่:อาการ
หมวดหมู่:อาการแสดง
หมวดหมู่:โรคระบบทางเดินอาหาร
หมวดหมู่:อาการและอาการแสดง
หางไหล

หางไหลหรือโล่ติ๊น (Derris elliptica) เป็นไม้เลื้อยชนิดเนื้อแข็ง จัดเป็นพืชตระกูลถั่วชนิดหนึ่ง พืชชนิดนี้มีสารออกฤทธิ์ทางชีวภาพที่สำคัญคือโรติโนน (Rotenone) พบมากในราก มีฤทธิ์ฆ่าแมลงโดยการกินหรือการสัมผัสตัว และเป็นสารที่สลายตัวได้ง่ายเมื่อถูกความร้อนหรือแสงแดด สามารถนำมาใช้เป็นสารฆ่าแมลงได้ทั้งในรูปรากแห้งและรากสด โดยสารสกัดจากรากหางไหลแห้งนี้ สามารถใช้กำจัดหนอนแมลงวัน แมลงวัน ลูกน้ำ ยุงและเห็บโคได้ดี

**ชนิดย่อย**
รายการข้างล่างคือชนิดย่อยของหางไหล:- Derris elliptica chittagongensis- Derris elliptica elliptica- Derris elliptica malacensis- Derris elliptica tonkinensis

**อ้างอิง**

**แหล่งข้อมูลอื่น**
หมวดหมู่:พืชมีพิษ
หมวดหมู่:วงศ์ย่อยถั่ว
หมวดหมู่:พืชที่เป็นพิษต่อแมลง
หมวดหมู่:สมุนไพรกำจัดแมลง